CELEX: 62016CN0028
Language: fi
Date: 2016-01-18 00:00:00
Title: Asia C-28/16: Ennakkoratkaisupyyntö, jonka Kúria (Unkari) on esittänyt 18.1.2016 – MVM Magyar Villamos Művek Zrt. v. Nemzeti Adó- és Vámhivatal Fellebviteli Igazgatósága

2.5.2016   
            
            
               FI
            
            
               Euroopan unionin virallinen lehti
            
            
               C 156/21
            
         Ennakkoratkaisupyyntö, jonka Kúria (Unkari) on esittänyt 18.1.2016 – MVM Magyar Villamos Művek Zrt. v. Nemzeti Adó- és Vámhivatal Fellebviteli Igazgatósága
   (Asia C-28/16)
   (2016/C 156/30)
   Oikeudenkäyntikieli: unkari
   
      Ennakkoratkaisua pyytänyt tuomioistuin
   
   Kúria
   
      Pääasian asianosaiset
   
   
      Valittaja: MVM Magyar Villamos Művek Zrt.
   
      Vastapuoli: Nemzeti Adó- és Vámhivatal Fellebviteli Igazgatósága
   
      Ennakkoratkaisukysymykset
   
   
               1)
            
            
               Onko [holdingyhtiö], joka on ottanut aktiivisesti hoitaakseen tytäryhtiöiden tai koko yhtiöryhmän tietyt asiat mutta joka ei laskuta tämän holdingyhtiön aktiivisessa toiminnassa suoritettuja palveluja eikä näitä rasittavaa arvonlisäveroa tytäryhtiöiltä, arvonlisäverovelvollinen mainittujen palvelujen osalta?
            
         
               2)
            
            
               Jos ensimmäisen kysymykseen vastataan [– –] myöntävästi, voiko aktiivinen [holdingyhtiö] käyttää – ja jos voi, millä tavoin – arvonlisäveron vähennysoikeutta sellaisten käyttämiensä palvelujen osalta, jotka liittyvät suoraan eräiden tytäryhtiöiden [arvolisäverolliseen] liiketoimintaan?
            
         
               3)
            
            
               Jos ensimmäiseen kysymykseen vastataan [– –] myöntävästi, voiko aktiivinen [holdingyhtiö] käyttää – ja jos voi, millä tavoin – arvonlisäveron vähennysoikeutta sellaisten palvelujen osalta, jotka palvelevat koko yritysryhmän tarpeita?
            
         
               4)
            
            
               Vaikuttaako – ja jos vaikuttaa, miten – edellä oleviin kysymyksiin annettaviin vastauksiin se, jos aktiivinen [holdingyhtiö] laskuttaa kyseiset käytetyt palvelut edelleen tytäryhtiöiltä välillisinä palveluina?